**Együttműködési megállapodás**

**a pszichiátriai - és szenvedélybetegek nappali ellátása biztosításáról**

Amely létrejött egyrészről

**Név:** Tapolcai Szociális Alapszolgáltatási Intézményi Társulás **(**Továbbiakban**:** Megbízott)

Székhely: 8300 Tapolca, Hősök tere 15.

Képviseli: Dobó Zoltán elnök

Adószám:15817572-1-19

Törzskönyvi azonosítószáma:817572

másrészről

**Név:…………**………………………………………Önkormányzata **(**továbbiakban: Megbízó)

Székhely:

Képviseli:

Adószám:

Törzskönyvi azonosítószám:

(Továbbiakban: Felek) között az alábbi feltételekkel.

 **Előzmények**

A Tapolcai Szociális Alapszolgáltatási Intézményi Társulás (Továbbiakban: Társulás) fenntartásában működő Szociális és Egészségügyi Alapellátási Intézet (továbbiakban: Intézet) 2022. február 1-jétől biztosít nappali ellátást a pszichiátriai - és szenvedélybetegek részére.

Jelenlegi ellátási területe: Tapolca, Raposka, Gyulakeszi

Telephelye: Testi- Lelki Egészségfejlesztési Központ Pszichiátriai és Szenvedélybetegek Nappali Ellátása, Tapolca, Ady E. u. 22.

Tekintettel arra, hogy a pszichiátriai és szenvedélybetegség problémaköre a környező települések, a járás (kistérség) lakosságát is jelentős mértékben érinti, ezért Társulás együttműködést kezdeményez a feladatellátásban a Tapolcai Járás Önkormányzataival

**A megállapodás tárgya, az intézmény kötelezettségei, vállalásai**

**1. A szenvedélybetegek nappali ellátásában** olyan programok kerülnek megszervezésre, melyek elősegítik az ellátást igénybe vevő rehabilitációját, a társadalomba, korábbi közösségébe való visszailleszkedését, valamint a szenvedélybetegek minél szélesebb körben való elérését. A szenvedélybetegek nappali intézményének nem feladata az alkohol-, drog- és egyéb függőségi problémával küzdő személyek egészségügyi gondozása, azonban az intézményben szervezett foglalkozások és programok révén törekszik az életmód-változtatás ösztönzésére, a visszaesés megelőzésére. Az intézet alacsonyküszöbű és ártalomcsökkentő szolgáltatást nyújt.

 Az ellátottak köre:

* 16 éven felüli szenvedélybeteg emberek,
* akiket szenvedélybetegségük miatt korábban fekvőbeteg-gyógyintézetben kezeltek, illetve rehabilitációs intézményben gondoztak,
* akik, az absztinencia fenntartásában segítségre szorulnak,
* akiknél az addiktív probléma már megjelent, de még nem kerestek fel egészségügyi szakellátást,
* akik még aktív szerhasználók, viselkedési addikcióban szenvednek,
* akik tüneteket mutatnak, de addiktológiai kezelés alatt nem állnak, illetve addikciós probléma kialakulása szempontjából veszélyeztetettek,
* akik a szenvedélybetegek hozzátartozói, velük kapcsolatban álló személyek, közvetlen és közvetett környezetükbe tartoznak.

**2.** A **pszichiátriai betegek nappali ellátásában** biztosított programok:

* kliensnek a társadalomba, a korábbi közösségébe történő visszailleszkedését segítő programok,
* a nappali intézmény működésének nem része a pszichiátriai gondozás,
* az intézmény a pszichiátriai betegek ellátása mellett szolgáltatást nyújt a promóció és elsődleges prevenció céljával a mentálisan sérült, krízisben levő személyek részére is

egyéni, csoportos, pár- és családterápiákat szervez.

Az ellátottak köre:

* 18. életévüket betöltött fekvőbeteg-gyógyintézeti kezelést nem igénylő pszichiátriai betegek,
* a pszichiátriai betegek mellett szolgáltatást nyújtunk – promóció és elsődleges prevenció céljával – mentálisan sérült célcsoportok és hozzátartozóik számára egyaránt.

**3 . Az ellátás személyi feltételeinek biztosítása**

A megbízott vállalja, hogy a foglalkoztatott munkatársak tudása, képzettsége összhangban van a szakmai programban vállalt tartalommal. A munkatársak kompetenciái a szolgáltatási elemekhez igazodnak.

**4. Az ellátás tárgyi feltételeinek biztosítása**

A Megbízott az ellátást olyan épületben nyújtja, amely rendelkezik:

* közösségi együttlétre szolgáló helyiséggel – többfunkciós térrel, mely lehetőséget ad csoportfoglalkozások, előadások, képzések lebonyolítására is.
* személyes segítő beszélgetésre szolgáló helyiséggel
* étel melegítésére, tálalására, elfogyasztására szolgáló helyiséggel (a közösségi térben)
* személyi tisztálkodásra szolgáló helyiségekkel:
	+ 1 db férfi WC és zuhanyzó
	+ 1 db női WC és zuhanyzó
	+ 1 db személyzeti WC
* személyes ruházat tisztítására szolgáló helyiséggel
* pihenőszobával, biztosítva a csendes pihenés lehetőségét
* személyzet tartózkodásra szolgáló helyiséggel, irodai gépekkel, eszközökkel
* az adatvédelem biztosítása céljából, zárható irattartó szekrénnyel
* foglalkoztatáshoz, szabadidő eltöltéséhez szükséges eszközökkel, készségfejlesztő és társasjátékokkal, sport- és rehabilitációt szolgáló eszközökkel, berendezésekkel.

**5. Az intézmény együttműködési vállalásai**

Az intézmény együttműködi a feladatellátás során:

* az intézmény fenntartójával,
* az együttműködést vállaló települési önkormányzatokkal, mint megbízókkal
* az intézmény felügyeleti szerveivel,
* „Én – Kép – Tér” Szociális és Mentálhigiénés Alapítványával,
* „Tapolcai Hajléktalanokért” Alapítvánnyal,
* Hajléktalanokért Közalapítvánnyal,
* helyi Kábítószerügyi Egyeztető Fórummal,
* Megyei és regionális társintézményekkel.
* Egészségfejlesztési irodával,
* szociális bentlakásos intézményekkel,
* háziorvosokkal,
* pszichiátriai és szenvedélybeteg szakorvosokkal
* szakellátást biztosító intézményekkel,
* Család és Gyermekjóléti Központtal
* Család- és Gyermekjóléti Szolgálat családsegítőivel,
* a szociális étkeztetést végző szociális ügyintézőkkel,
* rendőrséggel,
* Helyi egyházakkal
* Magyar Katolikus Karitásszal.
* A kapcsolattartás módja személyesen, írásban, vagy telefonon, online módon.

**A feladatellátás finanszírozás**

**6.** Az ellátás az ellátott részére térítésmentes.

**7.** Megbízó az együttműködési megállapodást megkötésével hozzájárul ahhoz, hogy Megbízott az állami normatívát az ellátott személy után leigényelje.

**8.** Az állami normatíván felül megbízott egyéb költségtérítést, hozzájárulást, támogatást nem kér megbízótól.

**Felek jogai és kötelezettségei**

**9.**Megbízó jogosult az adatvédelmi és személyiség jogok megtartása mellett tájékoztatást kérni megbízottól az intézményben végzett szakmai munkáról.

**10**. Megbízott, a megbízó által megjelölt időpontban, évente egy alkalommal írásbeli beszámolót készít, melyben tájékoztatja megbízót, a szolgáltatási igénybe vevők létszámáról, a megbízó közigazgatási területére vonatkozóan.

**11**. Megbízott jogosult a megbízó közigazgatási területén állandó lakhellyel, vagy tartózkodási hellyel rendelkező ellátott után az állami támogatás központi költségvetésből történő igénylésére.

**Egyéb rendelkezések, az együttműködési megállapodás megszűnése**

**12.** Felek a megállapodást a Veszprém Megyei Kormányhivatali határozata alapján, a szolgáltatás bejegyzésének hatályáig kötik.

**13.** Felek a megállapodást írásban jogosultak felmondani, az adott év január 1. napjával.

**14.** A felmondás közlését felek kötelesek 6 hónappal korábban írásban közölni.

**15.** Felek kapcsolattartókat jelölnek ki.

Megbízó részéről:

név:

e-mail:

telefon:

Megbízott részéről:

név: Magvas Zoltán vezető szociális- és mentalhigiénés munkatárs

e-mail: lek.tapolca@gmail.com

telefon: 06 30 244 9232

**16.** Felek megállapodnak abban, hogy a megállapodásból adódó, vagy azzal kapcsolatban felmerülő vitákat, nézetkülönbségeket, tárgyalások útján rendezik.

**17.** A Felek esetleges jogvitájukra a Tapolcai Járásbíróság illetékességét kötik ki.

**18.** Jelen megállapodás 4 számozott oldalból áll és 4 eredeti példányban készült, melyből 2 példány a megbízót, 2 példány a megbízottat illeti.

**19**. Felek jelen megállapodást elolvasták és mint akaratukkal mindenben megegyezőt jóváhagyólag aláírták.

Kelt,……………………..

|  |  |  |
| --- | --- | --- |
| Dobó ZoltánTapolcai Szociális Alapszolgáltatási Intézményi Társulás elnöke |  | ………..Önkormányzatapolgármester |